CELEX: C2006/108/43
Language: hu
Date: 2006-05-06 00:00:00
Title: T-73/06. sz. ügy:  2006. február 28-án  benyújtott kereset – Cassegrain kontra OHIM

6.5.2006   
            
            
               HU
            
            
               Az Európai Unió Hivatalos Lapja
            
            
               C 108/23
            
         2006. február 28-án benyújtott kereset – Cassegrain kontra OHIM
   (T-73/06. sz. ügy)
   (2006/C 108/43)
   A keresetlevél nyelve: francia
   Felek
   
      Felperes: Jean Cassegrain (Párizs, Franciaország) (képviselők: Y. Coursin és T. van Innis ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   Kereseti kérelmek
   
               —
            
            
               elsődlegesen, az Elsőfokú Bíróság helyezze hatályon kívül a megtámadott határozatot és kötelezze az OHIM-ot a költségek viselésére;
            
         
               —
            
            
               másodlagosan, jelöljön ki szakértőt vagy szakértő testületet, aki tájékoztatja az Elsőfokú Bíróságot arról a kérdésről, hogy milyen feltételek esetén alkalmas valamely gyártott termék formája vagy annak körvonalainak kinézete, ahogyan a mellé helyezett szó arra, hogy a vásárlóközönség emlékezetére – a termék kereskedelmi származásának jelzéseként – hatással legyen; valamint később rendelkezzen a költségekről.
            
         Jogalapok és fontosabb érvek
   
      Az érintett közösségi védjegy: Egy táskát ábrázoló ábrás védjegy a 18. osztályba tartozó áruk tekintetében (003598571 sz. védjegybejelentés)
   
      Az elbíráló határozata: a lajstromozás megtagadása.
   
      A fellebbezési tanács határozata: a fellebbezés elutasítása.
   
      Jogalapok: A 40/94 tanácsi rendelet 4. cikkének, és 7. cikke (1) bekezdése b) pontjának megsértése. A felperes arra hivatkozik, hogy a védjegy kellő megkülönböztető képességgel rendelkezik ahhoz, hogy megkülönböztethető legyen, és hogy egyedivé tegyen valamely vállalkozástól származó táskát vagy táska-szériát a más vállalkozásoktól származókhoz képest.